OzLabs/hebrew-wiki-articles huggingface dataset:
אלברט טייב

אלברט טייב (נולד ב-24 בפברואר 1962) הוא עורך דין, פוליטיקאי ואיש ציבור ישראלי, ראש עיריית כפר יונה.

== ביוגרפיה ==
אלברט טייב נולד ב-1962 בשכונת מלחה שבירושלים, למשפחת עולים מתוניסיה. כשהיה בן שנתיים, עברה משפחתו למושב עולש שבאזור השרון. טייב למד בבית ספר קריית חינוך בן-גוריון, מדרשת רופין. ב-1980 התגייס לצה"ל, שירת כלוחם בחטיבת גולני ולחם במלחמת לבנון הראשונה. לאחר שחרורו, התגייס למשטרת ישראל.

בתקופת שירותו במשטרה, טייב הקים את מרכז השיטור הקהילתי הראשון בישראל, במועצה אזורית עמק חפר, ושימש כבורר מוסמך ביישובי עמק חפר. בשלהי שירותו, החל ללמוד תואר ראשון במשפטים בקריה האקדמית אונו, אותו הוא קיבל ב-2005, והמשיך ללימודי תואר שני עם הסמכה לגישור באוניברסיטת בר-אילן. ב-2007, עם קבלת התואר השני ולאחר 25 שנות שירות במשטרה, טייב פרש מן המשטרה והחל לעבוד כעורך דין. ב-2018, טייב הוסמך כנוטריון.

טייב עבר עם משפחתו לעיר כפר יונה ב-2009. בין 2016 ל-2023, טייב שימש כמנהלי הכללי של העמותה להנצחת חללי הפיגוע בצומת בית ליד. בנוסף, הוא שימש כיושב ראש הוועדה לשימור וגיוס מתנדבים בכפר יונה.

בבחירות לרשויות המקומיות שנערכו ב-2018, טייב נבחר למועצה מטעם סיעת "בשביל הכפר" ושימש כיושב ראש האופוזיציה העירונית. במרץ 2023, טייב הודיע על כוונתו להתמודד בבחירות הקרובות על ראשות העיר מול ראש העיר שושי כחלון-כידור. לאורך כל מערכת הבחירות טייב הסתמן כמועמד המוביל, ברקע קדנציה רוויית טלטלות של כחלון-כידור. לבסוף, עם קיום הבחירות בפברואר 2024 בצל מלחמת חרבות ברזל, טייב נבחר לראשות העיר עם 60.3% מהקולות לעומת כחלון-כידור שקיבלה רק 26.3% מהקולות. גם בבחירות למועצת העיר טייב זכה להישג, כשסיעתו "בשביל הכפר" הפכה לגדולה ביותר במועצה עם 5 מושבים (מתוך 15).

נשוי להגר טהר לב טייב, ואב לשלושה. מתגורר בכפר יונה.

== קישורים חיצוניים ==

== הערות שוליים ==

קטגוריה:ראשי עיריית כפר יונה
קטגוריה:עורכי דין ישראלים
קטגוריה:בוגרי הקריה האקדמית אונו: משפטים
קטגוריה:בוגרי אוניברסיטת בר-אילן: משפטים
קטגוריה:ישראלים שנולדו ב-1962
דברי ימי המהפכה הרוסית

דברי ימי המהפכה הרוסית (ברוסית: «Хроники русской революции») היא סדרת דרמה היסטורית רוסית, בבימויו של אנדריי קונצ'לובסקי, שמשודרת בשירות הסטרימינג START. הסדרה מגוללת את סיפורה של מהפכת 1905, מהפכת פברואר ומהפכת אוקטובר ומכסה אירועים מההיסטוריה של רוסיה בשנים 1905—1924. מככבים בה יורה בוריסוב, יבגני טקאצ'וק, ניקיטה יפרמוב, יוליה ויסוצקאיה, ניקיטה קרטאייבה, אלכסנדר מיזב, טימופיי אוקרוייב ואחרים.
==עלילה==
הסדרה מתרחשת בשנים 1905–1924: מהמהפכה הרוסית הראשונה ועד למותו של ולדימיר לנין ועלייתו של סטלין לשלטון. ההיסטוריה של רוסיה בתקופת הזמן הזו מתפתחת על רקע עימות רגשי בן 20 שנה בין ארבע דמויות בדיוניות. הסדרה מחולקת לארבעה פרקים, שנקראים "השחר", "האצה", "פירוק" ו"חשבון".
==שחקנים ודמויות==
*יוליה ויסוצקאיה — אינסה ארמנד
*ניקיטה יפרמוב — ניקולאי השני
*יבגני טקאצ'וק — ולדימיר לנין
*יורה בוריסוב
*ניקיטה קרטאייבה
*אלכסנדר מיזב
*טימופיי אוקרוייב

==הפקה==
רכבת בתחנת נובי פטרהוף במהלך צילומי הסדרה, 8 בדצמבר 2022.
חברת VGTRK ורשת רוסיה-1 אחראים להפקת הסדרה, במימון הקרן של אלישר אוסמנוב.<ref></ref>

צילומי הסדרה נערכו במשך כשנה, מספטמבר 2022 ועד אוגוסט 2023.<ref>[https://smotrim.ru/article/3489625 Завершены съёмки нового многосерийного фильма Андрея Кончаловского] // smotrim.ru, 7.8.2023</ref>

הסדרה תשודר בשירות הסטרימינג Start במהלך שנת 2024 ותשודר גם ברשת רוסיה-1.<ref></ref>
==קישורים חיצוניים==
* 

==הערות שוליים==

קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה רוסיות
קטגוריה:תוכניות טלוויזיה שמתרחשות בסנקט פטרבורג
קטגוריה:האימפריה הרוסית בתרבות
קטגוריה:תוכניות טלוויזיה שמתרחשות ברוסיה
קטגוריה:סדרות דרמה היסטוריות רוסיות
קטגוריה:VGTRK: תוכניות וסדרות
קטגוריה:שירות הווידאו START: תוכניות וסדרות
קטגוריה:מלחמת האזרחים הרוסית בתרבות
חורבת שחאדה

חורבת שחאדה היא חורבה במערב השומרון, ליד היישוב חוות יאיר, של יישוב יהודי קדום המתוארך לתקופת בית המקדש השני. היישוב נחשב לאחד היישובים הצפוניים ביותר של ממלכת החשמונאים.

== גאוגרפיה ==
חורבת שחאדה נמצאת בראש גבעה הסמוכה ליישובים חוות יאיר ונופים. מהחורבה נשקף נוף ממנו ניתן לראות ביום עם ראות טובה את כל השטח שבין גדרה לחדרה במערב, את רכס חומש בצפון, את הר חורשה בדרום, ואת רכסי יצהר ואריאל במזרח.

== היסטוריה ==
בחורבת שחאדה נמצאו שרידים לחווה חקלאית מימי בית שני, כמו מקווה טהרה. באתר נמצאו גם שרידים רבים של בתי בד, בורות מים ומתקנים חקלאיים שמתוארכים לתקופות הרומית והביזנטית, אז, על פי ההערכה, היה שם מרכז אזורי לייצור שמן זית.

במרכז הגבעה נמצא בית בד גדול ושרידי מקווה המתוארכים לתקופה הביזנטית, ועל פי ההשערה שימשו את השומרונים לאחר שהקהילה היהודית ביישוב חרבה סביב מרד בר כוכבא.

מעת לעת שודדי עתיקות פלסטינים פוגעים בממצאים הארכאולוגיים באתר.<ref></ref>

בראשית שנות האלפיים ערכו נפתלי אייזיק ועוזי גרינפלד מטעם קמ"ט ארכאולוגיה איו"ש, חפירה בה נחשפו בין השאר משקוף שלם ושבר משקוף נוסף מעוטרים בזרים ובוורדות, המתוארכים לשלהי ימי הבית השני. בסיור באתר שנערך ב־2008 זוהו המשקופים סמוך למבנה גזית ולבית הבד שנחשפו בראש האתר.<ref>[https://www.ariel.ac.il/wp/ihd/wp-content/uploads/sites/140/2019/10/במעבה-ההר-רביב-ופלג-ברקת.pdf במעבה ההר קובץ תשיעי, תשע"ט]</ref>

== קישורים חיצוניים ==
* 

== הערות שוליים ==

קטגוריה:השומרון: אתרים ארכאולוגיים
לונוחוד 2

שיחזור של לונוחוד 2בתערוכה
לונוחוד 2 (ברוסית: Луноход-2) - רובר לא מאויש שנחת על הירח על גבי הנחתת "לונה 21" ופעל על קרקעית הירח כ-4 חודשים. במהלך פעילותו הרכב העביר למרכז הבקרה בכדור הארץ מידע רב. 

==תיאור הרכב==
הרכב היה מיועד לחקר הירח ולשם כך מצויד בציוד מדעי מתאים. הוא היה זהה לרכב לונוחוד 1 עם שינויים קטנים. מסת לונוחוד 2 הייתה 756 קילוגרם, אורך - 4.42 מ', רוחב - 2.15 מ', גובה - 1.92 מ'.

הוא היה מצויד במכשירים הבאים: 3 מצלמות טלוויזיה (ב"לונוחוד 1" היו 2 מצלמות בלבד), ספקטרומטר רנטגני, טלסקופ קרני רנטגן, מד מרחק, רגש קרינה, רפלקטור. בוצעו שיפורי מערכת אספקת חשמל והיא הייתה מסוגלת לתת כ-1 קוו"ט.

אחת ממצלמות הטלוויזיה שהותקנה גבוה על הרכב לצורך ניווט צלמה תמונות ברזולוציה גבוהה בקצבי פריימים שונים - 3.2, 5.7, 10.9 או 21.1 שניות לפריים. תמונות אלו שימשו צוות של חמישה אנשים של בקרים על פני כדור הארץ ששלחו פקודות נהיגה לרכב בזמן אמת.

הרכב התחיל לפעול ב-15 בינואר 1973 וקשר אחרון איתו נוצר ב-11 במאי.

==תיאור המשימה==
לאחר הורדת הרכב מיחידת נחיתה של לונה 21 התברר שחלקים של מערכת ניווט נפגעו. לעומת זאת ניסיון שנצבר ברכב "לונוחוד 1" וקיום מצלמה שלישית ייקלו על תכנון תנועה. במהלך פעילותו הועברו לכדור הארץ 86 צילומים פנורמיים ושידורי טלוויזיה רבים. בחודש מאי הרכב הגיע למכתש והתקשה לצאת ממנו. בסופו של דבר צוות קרקע הצליח להוציא אותו אך ככל הנראה חלק מחומר מקרקעית המכתש נכנס בתוך הרכב. לאחר סגירת מכסה לתקופת הלילה הירחי נוכחות חומר זה בתוך הרכב גרם לחימום יתר של הציוד והוא יצאה משימוש. לאחר סיום הלילה הירחי הקשר עם הרכב לא חודש.

במרץ 2010 הרכב התגלה בצילומים שבוצעו על ידי מקפת לסקר הירח. המיקום היה קרוב מאוד למיקום שדווח על ידי מדענים סובייטיים במהלך פעילות הרכב.

==קישורים חיצוניים==

* [http://planetology.ru/panoramas/lunokhod2.php?language=russian צילומים שהתקבלו]
* [https://elementy.ru/nauchno-populyarnaya_biblioteka/436130/Lunokhody_1_i_2_v_istorii_lunnykh_issledovaniy תיאור המשימה] 
* [https://www.researchgate.net/publication/234403845_Lunokhod_2_-_A_retrospective_Glance_after_30_Years תיאור מפורט של המשימה]

קטגוריה:תוכנית החלל הסובייטית
קטגוריה:משימות לחקר הירח
קטגוריה:רוברים
אווה סוובודה

אווה סוובודה (בפולנית: Ewa Swoboda; נולדה ב-26 ביולי 1997) היא אתלטית פולנייה, סגנית אלופת עולם באולם (גלאזגו 2024), אלופת אירופה באולם (גלאזגו 2019) ופעמיים סגנית אלופת אירופה (בלגרד 2017 ואיסטנבול 2023) בריצת 60 מטר. נוסף לכך, היא סגנית אלופת אירופה (רומא 2024) בריצת 100 מטר.

== ביוגרפיה ==

===2022===
באליפות העולם באולם 2022 שנערכה בבלגרד, סרביה במרץ 2022 היא סיימה במקום רביעי בריצת 60 מטר בתוצאה של 7.04 שניות.

באליפות העולם שנערכה ביוג'ין, אורגון ביולי היא סיימה במקום 12 בריצת 100 מטר בתוצאה של 11.08 שניות ובמקום 11 בריצת שליחות 4x100 מטר בתוצאה של 43.19 שניות.
====מדליית כסף באליפות אירופה====
חודש לאחר מכן, באליפות אירופה שנערכה במינכן באוגוסט היא זכתה במדליית כסף בריצת שליחות 4x100 מטר בתוצאה של (42.61 שניות), אחרי גרמניה (42.34 שניות) ולפני איטליה (42.84 שניות). נוסף לכך, היא סיימה במקום רביעי בריצת 100 מטר בתוצאה של 11.18 שניות.

===2023===
באליפות העולם שנערכה בבודפשט, הונגריה באוגוסט 2023 סיימה במקום שישי בריצת 100 מטר בתוצאה של 10.97 שניות ובמקום חמישי בריצת שליחות 4x100 מטר בתוצאה של 42.66 שניות.

===2024===
====סגנית אלופת עולם באולם====
באליפות העולם באולם שנערכה בגלאזגו, הממלכה המאוחדת, ב-2 במרץ 2024 זכתה במדליית כסף בריצת 60 מטר בתוצאה של 7.00 שניות, אחרי ג'וליאן אלפרד מסנט לוסיה (6.98 שניות) ולפני זיינב דוסו מאיטליה (7.05 שניות). בשלב חצי הגמר היא קבעה שיא לאומי חדש ואת תוצאת השנה בעולם של 6.98 שניות.
====סגנית אלופת אירופה====
באליפות אירופה שנערכה ברומא ביוני היא זכתה במדליית כסף בריצת 100 מטר בתוצאה של 11.03 שניות, אחרי דינה אשר-סמית' מהממלכה המאוחדת (10.99 שניות) ולפני זיינב דוסו (11.03 שניות).

== שיאים אישיים ==
===אצטדיון===
* ריצת 100 מטר: 10.94 שניות (2023)

===אולם===
* ריצת 60 מטר: 6.98 שניות (2024), שיא פולין

==קישורים חיצוניים==

קטגוריה:אצניות
קטגוריה:אתלטיות פולניות
זיינב דוסו

זיינב דוסו (באיטלקית: Zaynab Dosso; נולדה ב-12 בספטמבר 1999) היא אתלטית איטלקייה, זוכת מדליית ארד באליפות עולם באולם (גלאזגו 2024) בריצת 60 מטר ומדליית ארד באליפות אירופה (רומא 2024) בריצת 100 מטר.

== ביוגרפיה ==
דוסו נולדה וגדלה בחוף השנהב. בשנת 2002 היגרו הוריה לאיטליה והיא הצטרפה אליהם בשנת 2009. בשנת 2016 קיבלה אזרחות איטלקית. 

===2022===
באליפות אירופה שנערכה במינכן, גרמניה באוגוסט 2022 היא זכתה במדליית ארד בריצת שליחות 4x100 מטר בתוצאה של 42.84 שניות, אחרי גרמניה (42.34 שניות) ופולין (42.61 שניות). נוסף לכך, היא סיימה במקום שביעי בריצת 100 מטר בתוצאה של 11.37 שניות, בשלב חצי הגמר היא קבעה תוצאה של 11.28 שניות.

===2023===
באליפות העולם שנערכה בבודפשט, הונגריה בסוף אוגוסט 2023 היא סיימה במקום רביעי בריצת שליחות 4x100 מטר בתוצאה של 42.49 שניות. נוסף לכך, היא סיימה במקום 19 בריצת 100 מטר בתוצאה של 11.19 שניות, בשלב המוקדמות היא קבעה שיא לאומי חדש של 11.14 שניות.

===2024===
בתחרות באולם שנערכה בטורון, פולין ב-6 בפברואר 2024 היא קבעה בריצת 60 מטר שיא אישי חדש של 7.02 שניות.

====מדליית ארד באליפות עולם באולם====
כחודש לאחר מכן, באליפות העולם באולם שנערכה בגלאזגו, הממלכה המאוחדת, ב-2 במרץ אותה שנה זכתה במדליית ארד בריצת 60 מטר בתוצאה של 7.05 שניות, אחרי ג'וליאן אלפרד מסנט לוסיה (6.98 שניות) ואווה סוובודה מפולין (7.00 שניות).
====מדליית ארד באליפות אירופה====
באליפות אירופה שנערכה ברומא ביוני היא זכתה במדליית ארד בריצת 100 מטר בתוצאה של 11.03 שניות, אחרי דינה אשר-סמית' מהממלכה המאוחדת (10.99 שניות) ואווה סוובודה (11.03 שניות). בשלב חצי הגמר היא קבעה שיא לאומי חדש של 11.01 שניות.

== שיאים אישיים ==
===אצטדיון===
* ריצת 100 מטר: 11.01 (2024), שיא איטליה

===אולם===
* ריצת 60 מטר: 7.02 (2024)

==קישורים חיצוניים==

קטגוריה:אצניות
קטגוריה:אתלטיות איטלקיות
קטגוריה:ילידות 1999
קטגוריה:איטלקים שנולדו ב-1999
דניס יורצ'נקו

דניס יורצ'נקו (באוקראינית: Денис Сергійович Юрченко; נולד ב-27 בינואר 1978) הוא אתלט אוקראיני בעבר. אליפות העולם באתלטיקה באולם (בודפשט 2004) שזכה במקום השלישי ובאליפויות אירופה במקום השני (פעמיים).

== ביוגרפיה ==
יורצקנקו נולד בעיר דונצק בה התחיל להתאמן בקפיצה במוט.

בשנת 2002 הוא השתתף באליפות אירופה וסיים במקום ה-6. בשנת 2003 הוא סיים במקום השישי באליפות העולם.

בשנת 2004 יורצ'נקו סיים במקום השלישי באליפות העולם באתלטיקה באולם 2004 שנערכה בבודפשט עם תוצאה 5.70 (זכה איגור פבלוב. במשחקים אולימפיים באתונה שנערכו באותה שנה יורצ'נקו הגיע למקום ה-9.

בשנת 2005 באליפות אירופה בעולם יורצקנו זכה במדליית כסף. הוא שיחזר הישג זה בשנת 2007.

בשנת 2008 במשחקים אולימפיים בבייג'ינג יורצ'נקו זכה במדליית ארד (זכה סטיבן הוקר עם שיא אולימפי 5.96). אמנם בשנת 2016 מדליה זו נשללה ממנו בעקבות בדיקת סמים חוזרת. במאי 2017 הוא קיבל השייה לשנתיים ממנה כבר לא חזר.

== שיאים אישיים ==
===אצטדיון===
* קפיצה במוט: 5.83 מטר (2008)
===אולם===
* קפיצה במוט: 5.85 מטר (2005)

== קישורים חיצוניים ==

== הערות שוליים ==

קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:ספורטאים אוקראינים
קטגוריה:אוקראינים שנולדו ב-1978
טיגון במלח חם

טיגון במלח חם או טיגון בחול חם (באנגלית: Hot sand frying וכן Hot salt frying) הם טכניקות בישול המשמשות את מוכרי מאכלי הרחוב בבנגלדש, הודו, נפאל, פקיסטן, סין וסרי לנקה.<ref name="foodista"></ref> טיגון במלח חם הוא טכניקת בישול ותיקה, ומשמשת גם בכפרים ברחבי אסיה ובמקומות אחרים בעולם. מאכלים רבים מטוגנים במלח חם או בחול חם, אפילו במשקי בית.<ref name="Chur1886"></ref><ref name="Buch1833"></ref>

== טיגון במלח חם ==
פצפוצי אורז הוא חטיף נפוץ בתת-היבשת ההודית והוא אחד המאכלים העתיקים ביותר שם. האורז התפוח נעשה על ידי חימום מלח או חול בכלי שנקרא קראהי (בהודו), פאטיל (בבנגלדש), או ווק על אש בתנור הודי מסורתי, ואז יוצקים לתוכו אורז מבושל או מיובש מראש ומערבבים.<ref></ref> לאחר מכן מוציאים במהירות את האורז התפוח בעזרת מסננת מתכת ומצננים.

בפקיסטן, טיגון במלח חם משמש בעיקר את הרוכלים לבישול תירס. הליט (מלח סלעים) מחומם מראש בווק והתירס השלם או גרעינים בודדים קבורים במלח ומדי פעם הופכים אותם. בהודו, טכניקה זו משמשת רוכלי רחוב המוכרים בוטנים מקולפים, חמצה או פופקורן מבושלים במלח שחומם בווק ברזל.

בשיטה אחרת מלח ים גס מחומם בווק גדול לטמפרטורה גבוהה. פריטי מזון יבשים, כמו ביצים בקליפה, נקברים במלח החם ומדי פעם הופכים אותם בעזרת מרית.

== טיגון בחול חם ==
רוכל רחוב.]]
טיגון בחול חם הוא טכניקת בישול נפוצה עבור מוכרי אוכל בצדי הרחובות בסין ובהודו לבישול ערמונים ובוטנים. ווק גדול מלא בחול, שהופך לשחור מהצטברות חלקיקים מוגזים מפריטי המזון המטוגנים, מחומם לטמפרטורה גבוהה. אגוזים, ערמונים נטמנים בחול החם ומדי פעם הופכים אותם עם מרית, ואז החול והאגוזים מופרדים באמצעות מגש גדול של רשת תיל. טיגון חול חם משמש גם בכפרים רבים ברחבי אסיה. טכניקת בישול נפוצה בכפרים היא לעטוף דגים או בשר אחר בעלה בננה, לקשור אותם ואז להניח את עלה הבננה בחול המחומם צד אחד ולאחר נכן בצד השני.

== לקריאה נוספת ==
* עוגת אפר
* טגואלה
* המטבח הסיני

== הערות שוליים ==

קטגוריה:מאכלים מטוגנים
קטגוריה:שיטות בישול
מדינת חמד

מדינת חמד (בערבית: مدينة حمد السكنية; בתרגום מדויק לעברית: עיר המגורים חמד; מכונה גם "העיר חמד", "חמד" ו"עיר העניים") היא פרויקט מגורים בצפון מערב העיר ח'אן יונס שבדרום רצועת עזה, קרוב לדיר אל בלח שבמרכז הרצועה. הפרויקט, שכולל 3,000 יחידות דיור, נבנה במימון אמיר קטר חמד בן ח'ליפה אאל ת'אני, ונקרא על שמו. הקמתו נועדה עבור רכישת דירות למעוטי יכולת.

== היסטוריה ==
עד 2005 שכנו באזור בו הוקם פרויקט חמד היישובים הישראלים קטיף ונצר חזני, שפונו במסגרת ביצוע תוכנית ההתנתקות.

היוזמה לבניית פרויקט מדינת חמד החלה לאחר שהשייח חמד בן ח'ליפה אאל ת'אני, אמיר קטר, ביקר ברצועת עזה ב-2012 ותרם 150 מיליון דולר להקמת העיר. מטרת הפרויקט הייתה מכירת דירות במחיר עלות ובפריסה לתשלומים לטובת מעוטי יכולת, ומכאן כינוייה "עיר העניים".

הפרויקט יושב על שטח של 126 דונם וכולל 53 בנייני מגורים בגובה של 5 קומות, המכילים כ-3,000 יחידות דיור. הפרויקט העניק 10,000 מקומות עבודה לתושבי הרצועה.

החלק הראשון של הפרויקט נחנך בראשית 2016, וכשנה לאחר מכן, בפברואר 2017 נחנך חלקו השני של הפרויקט בנוכחות סגן ראש הלשכה המדינית של חמאס, שבהמשך היה ליו"ר הלשכה המדינית של חמאס – אסמאעיל הנייה. עלותו של הפרויקט, שאותו מימנה קטר, הוא 113 מיליון דולר, והוא כלל גם בניית בתי ספר, מסגד ופארקים.<ref></ref><ref></ref>

ב-10 במאי 2023 ביומו השני של מבצע מגן וחץ חוסל ראש מערך הרקטות של הג'יהאד האיסלאמי ברצועת עזה, עלי חסן ראלי, ויחד עימו אחיו מחמוד ומוחמד עבד אלג'וואד, שני מפקדים בארגון ששהו עימו בדירת המסתור שלו בפרויקט.<ref></ref> בחלקים רבים מהפרויקט התגוררו פעילים ובכירים מתנועת חמאס.<ref></ref>

=== במלחמת חרבות ברזל ===

בחודשים הראשונים ללחימת צה"ל ברצועת עזה במלחמת חרבות ברזל, נמנעו כוחות צה"ל מלפעול קרקעית באזור. חיל האוויר הפציץ בניינים במתחם ב-2 בדצמבר.<ref></ref> לאחר מכן, המתחם הפך למרכז לקליטת פליטים מחלקים אחרים ברצועה שעקרו מביתם עקב המלחמה. אולם בלילה שבין ה-2 ל-3 במרץ 2024, פשטו כוחות צה"ל על הפרויקט, לראשונה מאז תחילת המלחמה. הפשיטה כללה כניסת טנקים של צה"ל שכיתרו את האזור.<ref></ref><ref></ref>

ב-4 במרץ 2024 הכריז צה"ל על מבצע כתר המערב במהלכו אוגדה 98 הגיעה לפרויקט, שבו על פי מידע מודיעיני ישנן תשתיות טרור ומחבלים המסתתרים בו, וכיתרה אותו. לוחמי הקומנדו פשטו בצורה רגלית במהלך הלילה על תשתיות טרור של חמאס במקום.<ref></ref>

== הערות שוליים ==

קטגוריה:רצועת עזה: גאוגרפיה
קטגוריה:ח'אן יונס
קטגוריה:נפת ח'אן יונס
קטגוריה:יישובים שהוקמו ב-2016
ג'יאנקרלו לופרדו

ג'יאנקרלו לופרדו (נולד ב-25 באוגוסט 1971) הוא פוליטיקאי, מומחה לוחמה בטרור ומדריך קרב מגע אקוודורי. כיום מכהן לופרדו כשר הביטחון של אקוודור.<ref></ref> במשך מעל ל-20 שנים, התאמן לופרדו באמנויות לחימה וסיפק ייעוץ בתחום האבטחה והטקטיקה.

== ביוגרפיה ==
לופרדו נולד בעיר הנמל גואיאקיל הממוקמת במערב אקוודור. לאחר שהשלים את לימודיו בתיכון Centro Educativo la Moderna בעיר, התקבל לקולג' הקהילתי ברוקדייל לתואר ראשון במנהל עסקים.

בשנת 1980, החל באימוני קראטה ומאז שנת 1981, הוא מחזיק בחגורה שחורה דאן 4. כמו כן, מתאמן לופרדו בקמפו.<ref></ref> במהלך שנות ה-2000 השתתף בקורס מדריכי קרב מגע והסמכה להדרכת לוחמה בטרור בבית הספר הישראלי לטקטיקה בהדרכת תומר ישראלי.<ref name=":0"></ref> במסגרת בית הספר עבר הכשרה גם בתוכנית הלימודים TAC לחילוץ בני ערובה והכשרה מתקדמת לאבטחת אישים.

החל משנת 2016, הדריך לופרדו בבית הספר והוביל מגוון קורסים בבית הספר לרבות קורס CQB ולוחמה בשטח בנוי.<ref name=":0" /> כמו כן, העביר קורסים דומים באקוודור וברחבי אמריקה הלטינית.

ג'יאנקרלו לופרדו מספק שירותי ייעוץ בתחום ההגנה לארגונים ממשלתיים, פקידים בכירים ומנהלים ברחבי העולם במסגרת פעילותו בבית הספר הישראלי לטקטיקה.

== מינויו לשר הביטחון ==
בנובמבר 2023, מינה דניאל נובואה, נשיא אקוודור, את ג'יאנקרלו לופרדו לשר הביטחון ה-14 של אקוודור. זמן קצר לאחר היכנסו לתפקיד, ב-28 בדצמבר, השיק תוכנית לשליטה בהפצת נשק באקוודור.<ref></ref>

== קישורים חיצוניים ==
* [https://israelitacticalecuador.com/ אתר בית הספר לטקטיקה באקוודור בהנהלת לופרדו]
* [https://ec.linkedin.com/in/giancarlo-loffredo-rendón-a58302141 עמוד הלינקדאין של ג'יאנקרלו לופרדו]
* [https://www.defensa.com/ecuador/experto-artes-marciales-formacion-antiterrorista-israeli-asume Experto en artes marciales y con formación antiterrorista israelí, Giancarlo Loffredo asume como ministro de Defensa de Ecuador] – מתוך אתר Defensa.com, 28.11.23
* [https://www.teleamazonas.com/ministro-defensa-giancarlo-loffredo-cuestionamientos/ Fuerzas Armadas: Cuestionamientos por nombramiento del Ministro de Defensa], Teleamazonas

== הערות שוליים ==

קטגוריה:פוליטיקאים אקוודורים
חטיבת אבו אל-פדל אל-עבאס

חטיבת אבו אל-פדל אל-עבאס (בערבית: لواء أبو الفضل العباس; תעתיק מדויק: לִוַאא' אבו אלפצ'ל אלעבאס), הידועה גם בשם גדודי אל-עבאס (كتائب العباس; תעתיק מדויק: כַּתַ֫אאִבּ אלעבאס), היא קבוצה מיליטנטית מוסלמית שיעית סורית רדיקלית הפועלת ברחבי סוריה. הקבוצה נקראת על שם הכינוי "אל-עבאס בן עלי", שהיה כינויו של בנו של האימאם עלי.

== היסטוריה ==
הארגון הוקם בסוף 2012 כדי להגן על מסגד א-סיידה זיינב ואתרים אחרים הקדושים לשיעים בסוריה,<ref></ref> וזאת בתגובה לחילול אתרי מורשת ופולחן שיעים על ידי דאעש ואחרים, מתנגדי משטר אסד, במהלך מלחמת האזרחים בסוריה.

הארגון הוקם בחסות איראנית, על ידי:

# אחמד כַּיַארה (בערבית: أحمد كَيارة), ששמו האמיתי היה: אחמד חסן נשעאן אל-עטוואני (أحمد حسن نشعان العطواني), עיראקי שנעצר בעיראק על ידי הכוחות האמריקנים ב-2007 ולאחר ששוחרר היגר לסוריה.
# חוסיין עג'יב גַ'זַּה (حسين عجيب جظة), סורי שיעי מאזור חַלַבּ.
* אחמד כַּיַארה נהרג ב-29 בדצמבר 2012.
* חוסיין גַ'זַּה נהרג ב-1 בינואר 2013.<ref name=":1"></ref>

משמרות המהפכה וכוח אל-קודס האיראניים דאגו שארגון חזבאללה יאמן את לוחמי הארגון<ref></ref><ref></ref> שבתחילה השתתף בקרבות נגד המורדים באזור דמשק ובהמשך גם במקומות אחרים, כגון חלב וזאת בהוראתו הישירה של מייג'ור גנרל קאסם סולימאני.<ref></ref><ref></ref>

== פיצול ==
במחצית שנת 2013, דיווחה סוכנות הידיעות רויטרס על פיצול בתוך הארגון, על רקע כספי ואישי. הפיצול היה מלווה בשימוש באלימות בין הצדדים ובסיומו הוקמה חטיבה נפרדת של לוחמים סורים והלוחמים מעיראק חזרו למולדתם והשתתפו שם בלחימה נגד דאעש.<ref name=":0"></ref><ref></ref> על הארגון בסוריה פיקד מאהר עג'יב גַ'זַּה (ماهر عجيب جظة) – אחיו של אחד משני המייסדים.<ref></ref>

== פעילות ==
ב-19 במאי 2014, חטיבת אבו אל-פדל אל-עבאס בחלב נחלה תבוסה כאשר לוחמים מקבוצת מורדים סורית אסלאמית סונית, השתלטו על המטה האזורי שלהם.<ref name=":0" />

במהלך 2014 נמצאה תעודת לוחם של הארגון וממנה עולה כי החטיבה או חלק ממנה, סופחו למשמר הרפובליקה של סוריה.<ref name=":1" />

בין 2014 ל-2018, לוחמי הארגון ביצעו מעשי טבח נגד אוכלוסיות סוניות ברחבי סוריה.<ref name=":0" /><ref></ref>

בסוף יוני 2018 דווח שהארגון מוביל את המתקפה של הצבא הסורי נגד המורדים, קרוב לגבול ישראל בגולן, בגיבוי מטוסים רוסיים.<ref></ref>

בנובמבר 2021, לוחמי הארגון תקפו באמצעות רקטות שדה נפט מזרחית לדיר א-זור וגרמו לפציעתם של ארבעה חיילים אמריקאים.

בספטמבר 2022, יצאה שיירה צבאית של לוחמי הארגון (חמישה עשר כלי רכב עמוסים לוחמים) מפאתי דמשק והגיעה לאזור חלב, כדי לתגבר מיליציות פרו-איראניות אחרות שמוצבות שם.<ref name=":0" />

ב-10 בנובמבר 2023, יצא הארגון מדמשק ונפרס באזור דיר א-זור. לשם ביצוע סיורים על גבי כלי רכב צבאיים חמושים בארטילריה ותותחים נגד מטוסים. במקביל, נפרסו באזור עוד כוחות של מיליציות פרו איראניות, במגמה לנטרל נוכחותם של הכוחות האמריקאים שפעלו שם.<ref name=":0" />

==קישורים חיצוניים==

== הערות שוליים ==

קטגוריה:ציר ההתנגדות
קטגוריה:ארגוני טרור שיעיים
קטגוריה:משמרות המהפכה האסלאמית
בדיקת סמים

בדיקת נשיפה נערכת על מתנדב
בדיקת סמים היא ניתוח טכני של דגימה ביולוגית שמבוצע על מנת לקבוע את נוכחותן או היעדרן של תרופות מסוימות או המטבוליטים שלהן.

== יישומים ==
בדיקות סמים מיושמות בעיקר בכמה תחומים:
* סמים בספורט תחרותי: זיהוי של נוכחות של סטרואידים משפרי ביצועים בספורט.
* בפלילים ותעסוקה: זיהוי נוכחות של סמים האסורים על פי חוק.
* באכיפה בתעבורה: בדיקת נוכחות וריכוז של אלכוהול (אתנול) בדם.
* שימוש רפואי לסיוע בשימוש אחראי בתרופות.

הדגימות הנפוצות הנלקחות לצורך בדיקות סמים הן שתן, שיער, דם, נשימה, זיעה או נוזל רוק. קיימות שיטות רבות אחרות בדרגות שונות של דיוק, רגישות (סף זיהוי/ניתוק) ותקופות זיהוי.

== ראו גם ==
* סמים בספורט

סמים
קטגוריה:סמים
מנדל מסלוצק

רבי מנחם מנדל אפשטיין (ר' מנדלי סלוצקער; לערך ה'תקס"ו, 1805 – חשוון ה'תרל"ו, 1875) היה אחד מגדולי הדור, והיה היה המורה צדק בבית דינו של ר' יוסף דוב הלוי סולובייצ'יק בסלוצק. היה מתלמידי רבי חיים מוולוז'ין.

הוא כיהן ברבנות בעיר האלוסק ועקב מחלוקת עם הרב יחיאל הלר והרב דוד מנובהרדוק על מיאון שערך, נאלץ לעזוב את משרתו ועבר לסלוצק שם מסר שיעורים לאנשי העיר. את השיעורים הוא מסר לקבוצה של 12 תלמידים, ביניהם היו גם רבי יוסף רוזין (הרוגצ'ובר) ורבי חיים מבריסק. באותה תקופה רבי חיים היה בן 18, והרוגצ'ובר היה בן 13 בלבד.

נפטר בן 70 בחודש חשוון ה'תרל"ו (1875). רבי יחיאל מיכל פיינשטיין ורבי שלמה זלמן פרוש היה מצאצאיו.

==משפחתו==
* בנו - ר' שמואל. רבה של הרוזובה.
==לקריאה נוספת==
*סלוצק - פנקס סלוצק ובנותיה עמ' 81
* צבי הירש מסלנסקי, כתבי מאסליאנסקי, ג (ניו יורק, תרפ"ט), [https://tablet.otzar.org/#/book/148936/p/53/t/9645581971234/fs/-/start/28/end/30/c עמ' 52–54]

==הערות שוליים==

קטגוריה:רבנים בלארוסים
קטגוריה:יהודים הקבורים בבית הקברות היהודי בוורשה
קטגוריה:תלמידי רבי חיים מוולוז'ין
צלייה עקיפה

[[עוף פחית בירה צלוי בצלייה עקיפה]]
צלייה עקיפה (באנגלית: Indirect grilling) היא טכניקת בישול מנגל שבה המזון מונח לצד או מעל מקור החום במקום ישירות מעל הלהבה או הרשת כפי שמקובל יותר.

== מאפיינים ==
ניתן להשיג זאת על ידי הדלקת רק חלק מהמבערים של מנגל גז או על ידי הערמת גחלים לצד אחד של בור פחמים. מגש לטפטוף נוזלים ושומנים מונח מתחת למזון כדי למנוע את התלקחות השומן מהמזון ויצירת להבה ישירה. צלייה עקיפה נועדה לבישול נתחים גדולים יותר (כגון כתפי חזיר, עוף שלם) או קשים יותר (כגון חזה, צלעות) שיישרפו אם בישולם יהיה באמצעות להבה ישירה. שיטת בישול זו מייצרת טמפרטורה מתונה יותר (בערך 135–177 מעלות צלזיוס) ומאפשרת החדרה קלה יותר של עשן לטעם.<ref></ref>

בעוד הנחת המזון בצד אחד של המדורה (או מקור חום אחר) ממקמת את המזון רחוק יותר ממקור החום ובכך מפחיתה את עוצמת הקרינה, האוכל עדיין חשוף לקרינה ישירה מהאש. וריאציות אחרות של צלייה עקיפה מציבות מחסום פיזי בין האוכל לבין האש. שיטה אחת היא להניח קרש או מגש לא מחורר על הגריל כבסיס לבישול. אם הקרש עשוי מעץ הוא יהיה ספוג מים לפני הצלייה, לאחר מכן ניתן להשתמש בעץ כדי להעניק טעם נוסף לאוכל. שיטה נוספת של צלייה עקיפה היא הצבת מחסום פיזי כמו אבן שמוט פיצה בין האש לבין האוכל. החום עולה מהאש סביב קצוות המחסום ואז מסתובב סביב האוכל. לרוב המותגים של כיריים חיצוניות ב"סגנון קמאדו" יש אביזרים הידועים כמסיט חום שניתן למקם מעל האש ומתחת לרשת המזון.

בשנות ה-90 הפך לפופולרי להציב עוף שלם על פחית פתוחה של בירה או משקה משומר אחר שהוכנס לחלל בטן העוף בעת צלייה עקיפה, שיטה זו המכונה עוף פחית בירה. אף על פי שיש הסבורים שתכולת הפחית מרתיחה ומטעימה את האוכל באדים הנובעים מכך, בדיקות קפדניות עוררו ספקנות בנקודה זו.<ref></ref>

== בישול על לוחות עץ ==
שיטה אחרת היא בישול עקיף של [[סלמון על לוחות עץ]] 
בישול על לוחות עץ, המכונה גם "פלקינג", הוא הטכניקה של צלייה או אפיית מזון, בדרך כלל דגים או בשר שתלויים ומוצמדים ללוחות עץ. מספר תרבויות ברחבי העולם עשו זאת במטבח המסורתי הקדם-מודרני שלהן. המאכל הפיני loimulohi (סלמון לוהט) הוא דוגמה לכך, בעוד שבאמריקה הצפונית האינדיאנים בחוף הצפון-מערבי השתמשו בעיקר בקרשים של ארז אדום מערבי לבישול מיני סלמון מהאוקיינוס השקט.

ניתן לשים קרשים ישירות מעל להבות פתוחות, או להעמידם על הקצה ולהפנות אותם לכיוון הלהבות (השיטה הפינית), בכל אחת מהשיטות מוחדרים למזון השמנים והלחות הטבעיים שנמצאים בלוחות עץ היער ומוסיפים טעם.

מאז שנות ה-90 שפים מקצועיים בצפון אמריקה התנסו בהרחבת רשימת המזונות המוכנים על קרשים מעבר לסלמון ובשר צייד, כך שיכלול גם מגוון בשרים, עופות, ירקות, גבינות, פירות ואפילו פיצה. במשך שנים, מסעדות שמרו על המסורת על ידי הגשת סלמון מבושל על קרשים. אבל לאחרונה, כאשר לוחות חתוכים מראש הפכו לזמינים בהרחבה, טבחים מקצועיים וטבחים ביתיים ברחבי היבשת התנסו בבישול על קרשים. מלבד צלייה על להבה פתוחה, ניתן להשתמש בקרשים גם בתנור, ללחמים ולמאפים וגם לתבשילים מלוחים.

בישול על לוחות עץ היה נושא גם לפרודיה.<ref> Carmelized Muskrat Onaplank (Muskrat On A Plank). Recipe via Meal-Master (tm) v8.04. Online at http://www.recipesource.com/misc/weird/00/rec0010.html</ref> שף הטלוויזיה הקנדי טד רידר הוא חסיד ידוע של בישול על לוחות עץ.

== לקריאה נוספת ==
* עישון מזון

== ראו גם ==
* 
* 

== הערות שוליים ==

קטגוריה:שיטות בישול
רובי המצילה

רובי המצילה (באנגלית: Rescued by Ruby) הוא סרט ביוגרפי אמריקאי משנת 2022 בבימויה של קאט שיי, עם גרנט גאסטין, סקוט וולף וקיילה זנדר בתפקידים הראשיים.

==תקציר העלילה==
דניאל אוניל (גרנט גאסטין) הוא שוטר במשטרת רוד איילנד. שאיפתו היא להצטרף ליחידת הכלבנים k-9 היוקרתית של המשטרה. המפקד היחידה סרג'נט מאט זארלה (סקוט וולף) מבהיר לו כי הכלבים המועדפים הם רועה גרמני וכלב מאולף כזה עולה 10.000 דולר, סכום שאין ליחידה.

למקום מגיע הגמלאי סיימוס בריידי (טים מקבית') שאומר לדניאל שחשובות יותר תכונות הכלב ולא הגזע שלו. דניאל מגיע לתחנת הוטרינריה המקומית ונפגש שם עם פאט אינמן (קמיל סאליבן). היא מציעה לו את הכלבה רובי, בורדר קולי מעורבת. רובי נמצאה משוטטת והוצעה למספר משפחות שהחזירו אותה בגלל חוסר יכולת להתרגל אליה והיא עומדת להיות מורדמת אם לא יימצא מאמץ נוסף.

דניאל מתאהב ברובי ממבט ראשון ומביא אותה לביתו שם היא גורמת נזקים אך אשתו מל (קיילה זנדר) מקבלת זאת באהבה.

דניאל קונה ספר אימון ומאלף את רובי באופן פרטי בעזרת אשתו. רובי עוברת בהצלחה את מבחן הקבלה ליחידה.

במקרה הראשון משתתפים דניאל ורובי באיתור גופה של נרצח. רובי מגיעה למשטח דק גבוה ונעצרת עליו. השוטרים מחפשים תחתיו ולא מוצאים דבר אך רובי מתעקשת ולבסוף נאלץ דניאל לעזוב בבושה את המקום עם רובי.

דניאל כועס על רובי והיא חשה בזה ובורחת. דניאל וחבריו מחפשים אחריה אך לשווא.

כעבור זמן קצר בעקבות מידע, מתגלית גופת הנרצח מתחת לשכבת בטון במקום שנעצרה רובי, רובי צדקה ודניאל אכול רגשי חרטה.

זארלה מתקשר לדניאל בקשר לנער שטעה ביער ונעלם. דניאל המיואש מחפש את רובי בגשם שוטף ומוצא אותה. הם יוצאים ליער ולאחר זמן רובי מאתרת את הנער ודניאל מטפל בו ומזעיק עזרה.

למקום מגיעה אימו של הנער ומסתבר שהיא אותה פאט שמסרה לו את רובי לאימוץ. כולם שמחים ומתחבקים ודניאל ורובי מתקבלים ליחידת R-9 היוקרתית.

בסיום הסרט מוקרנות התמונות של המשתתפים בסיפור האמיתי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גרנט גאסטין
|דניאל אוניל
|
|-
|סקוט וולף
|מאט זארלה
|
|-
|קיילה זנדר
|מליסה "מל" אוניל
|
|-
|טוס מקבית'
|סיימוס בריידי
|
|-
|קמיל סאליבן
|פאט אינמן
|
|-
|שרון טיילור
|סאם
|שכנה
|-

|}

==קישורים חיצוניים==

*[https://www.youtube.com/watch?v=-Pwxr307O4w קדימון לרובי המצילה], באתר יוטיוב
*[https://www.youtube.com/watch?v=BSl8ahEtMs4 הסצנה הסופית], באתר יוטיוב

==הערות שוליים==

קטגוריה:סרטי 2022
קטגוריה:סרטים אמריקאיים
קטגוריה:סרטים באנגלית
קטגוריה:סרטים אמריקאיים המבוססים על סיפור אמיתי
קטגוריה:סרטים על כלבים
קטגוריה:נטפליקס: סרטים
שוקולד לכיסוי

שוקולד לכיסוי או לציפוי (באנגלית: Couverture chocolate) הוא שוקולד המכיל אחוז בינוני, אך גבוה יותר של חמאת קקאו (32–39%) מאשר שוקולד לאפייה.<ref name="CCP2007"></ref> 

== מאפיינים ==

חמאת הקקאו הנוספת הזו, בשילוב עם המסה נאותה (כלומר נכונה וקפדנית) של השוקולד, מעניקה לשוקולד מסוג זה יותר ברק, "התנתקות" מוצקה יותר כאשר נשבר, וטעם קרמי נימוח.

== הגדרה ומונח ==
סך ה"אחוז" המצוטט על גבי מותגים רבים של שוקולד מבוסס על שילוב כלשהו של חמאת קקאו ביחס למוצקי קקאו (קקאו). על מנת להיות מסומן כראוי כ"קוברטור" כלומר השוקולד לכיסוי - במוצר השוקולד המריר חייב להכיל לא פחות מ-35% מוצקי קקאו יבשים בסך הכל, כולל לא פחות מ-31% חמאת קקאו ולא פחות מ-2.5% מוצקי קקאו יבשים ללא שומן - בשוקולד חלב לכיסוי חייב להכיל לא פחות מ-25% מוצקי קקאו יבשים.<ref name="EU2000"></ref> שוקולד לכיסוי משמש אנשי מקצוע גם לטבילה, לציפוי, ליציקה ולקישוט.

המונח "שוקולד קוברטור" נבדל משוקולד צימקאו. למוצרים המכילים שוקולד מורכב יש אחוז נמוך יותר של מוצקים ומכילים שומנים שאינם קקאו.

מותגים מסוימים של שוקולד לכיסוי ארוזים כבר מומסים, ואחרים ארוזים כמוצקים. ייתכן שתידרש המסה נוספת (או לא) לאחר מכן, בהתאם לשימוש ולמאפיינים הרצויים של המוצר הסופי.

==ראו גם==

* אנרובר
* סוגי שוקולד
* קישוט עוגה

== קישורים חיצוניים ==

* [http://www.cookingforengineers.com/article.php?id=155&title=Tempering+Chocolate בישול למהנדסים - הערות למטבח: המסת שוקולד] - הוראות המסה שלב אחר שלב
== הערות שוליים ==

קטגוריה:שוקולד
מר וגברת סמית' (סדרת טלוויזיה)

מר וגברת סמית (באנגלית: Mr. & Mrs. Smith) היא סדרת טלוויזיה אמריקאית מסוגת מותחן שנוצרה על ידי דונלד גלובר ופרנצ'סקה סלואן. הסדרה מבוססת רעיונית על הסרט בעל אותו השם מ-2005, אך בעלת סיפור שונה במקצת. הסדרה מתארת זוג זרים אשר הופגשו בניהם על ידי ארגון מסתורי וחשאי למטרת ביצוע משימות שונות, והקשר שבניהם.

== רקע ==
עלילת הסדרה מתארת זוג זרים אשר נרשם לעבוד בארגון מסתורי וחשאי, ומצוות לעבוד כזוג נשוי בעל השמות הפלוניים ג'ון וג'יין סמית'. הזוג מקבלים משימות בצורה אנונימית דרך הודעות טקסט מדמות בשם "Hihi", ואינם יודעים פרטים על הארגון בו הם עובדים.

== שחקנים ==
=== ראשי ===
* דונלד גלובר - ג'ון סמית' \ מייקל
* מאיה ארסקין - ג'יין סמית' \ אלנה

== סקירת סדרה ==

==פרסים ומועמדויות==
{| class="wikitable sortable"
!פרס
!שנה
!קטגוריה
!מועמד/ים
!תוצאה
!מקור
|-
!פרסי ג'ות'הם לטלוויזיה
|4 ביוני 2024
|סדרת דרמה פורצת דרך
|מר וגברת סמית'
|
|<ref></ref>
|}

==קישורים חיצוניים==
* 

==הערות שוליים==

קטגוריה:סדרות דרמה אמריקאיות
קטגוריה:סדרות דרמה המשכיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה מקוריות של אמזון
קטגוריה:סדרות מתח אמריקאיות
קטגוריה:קהילת המודיעין האמריקאית בתרבות ובאמנות
דם שלי

דם שלי הוא אלבום האולפן השמיני של הזמרת הישראלית עדן בן זקן. האלבום יצא לאור ב-12 במרץ 2024, בהוצאת חברות התקליטים שרית הפקות והליקון ארומה מיוזיק.<ref name=":0"></ref><ref></ref>

== רקע והכרזה ==
ב-12 במרץ 2024, ביום צאת האלבום עצמו פרסמה בן זקן פוסט בעמוד האינסטגרם שלה; 

== רשימת רצועות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור דם שלי
!אזור
!תאריך
!פורמט
!חברת תקליטים
!מקור
|-
!כלל העולם
|12 במרץ 2024
|הורדה דיגיטלית • סטרימינג
|שרית • הליקון ארומה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי 2024
קטגוריה:אלבומי עדן בן זקן
קטגוריה:אלבומים בעברית
קטגוריה:אלבומי חברת הליקון ארומה מיוזיק
קטגוריה:אלבומי חברת שרית הפקות
סטנישה מאנדיץ'

סטנישה מאנדיץ (במונטנגרית: Станиша Мандић; נולד ב-27 בינואר 1995) הוא כדורגלן מונטנגרי המשחק בעמדת החלוץ בוושי ווגו.

==קריירת מועדונים==
מאנדיץ' התחיל את הקריירה שלו בקבוצת הכדורגל של צ'וקאריצ'קי. ב-6 באפריל 2014 ערך את הופעת הבכורה שלו בקבוצה בניצחון 0-1 נגד נפרדאק קרושבץ'. ב-12 באפריל הבקיע את שער הבכורה שלו בקבוצה בהפסד 4-1 נגד הכוכב האדום בלגרד. עונה לאחר מכן, זכה עם הקבוצה בגביע הראשון בתולדותיה.

בקיץ הושאל לסונגדל מליגת העל הנורווגית. ביוני המועדון רכש את כרטיס השחקן שלו בחתימה לשלוש שנים.

ב-20 בפברואר 2019 הושאל לזרינסקי מוסטאר מליגת העל של בוסניה והרצגובינה. הוא ערך את הופעת הבכורה שלו בקבוצה בהפסד 1-0 לפ.ק. סרייבו במסגרת הגביע הבוסני.

ב-14 בפברואר 2024 חתם בוושי ווגו מהליגה הסינית הראשונה.

==קריירה בינלאומית==
מאנדיץ' שיחק בנבחרות הנוער של סרביה והשתתף עמה באליפות אירופה בכדורגל עד גיל 19 בשנת ושנה לאחר מכן בגביע העולם בכדורגל עד גיל 20.

ב-31 באוגוסט 2015 הודיע מאנדיץ' כי הוא יעבור לייצג את מונטנגרו. מספר ימים לאחר מכן, הוא ערך את הופעת הבכורה שלו בנבחרת מונטנגרו במשחק נגד .

==קישורים חיצוניים==

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:כדורגלני צ'וקריצ'קי
קטגוריה:כדורגלני זרינסקי מוסטאר
קטגוריה:כדורגלני נבחרת מונטנגרו
קטגוריה:ספורטאים מונטנגרים בסרביה
קטגוריה:ספורטאים זרים בנורווגיה
קטגוריה:ספורטאים זרים בבוסניה והרצגובינה
קטגוריה:ספורטאים זרים בסלובניה
קטגוריה:ספורטאים זרים בבחריין
קטגוריה:ספורטאים זרים בסין
קטגוריה:מונטנגרים שנולדו ב-1995
בית הכנסת יגיע כפיים (ירושלים)

בית הכנסת יגיע כפיים הוא בית כנסת בנוסח ספרדי-ירושלמי שנבנה בשנת 1912 בשכונת יגיע כפיים<ref></ref>, רחוב מיכל פינס 18 בירושלים.

== תולדות בית הכנסת ==
בשנת 1900 נוסדה בירושלים אגודת בעלי מלאכה בשם "יגיע כפיים" במטרה להיטיב את תנאיי החיים של היהודית המתפרנסים מיגיע כפיהם.

בשנת 1908 החליטו אנשי האגודה לייסד שכונת מגורים שתיועד כולה לבעלי המלאכה, בה הם יוכלו להתגורר בתנאי שכירות הוגנים.<ref></ref> השכונה נבנתה על מגרש בן 30,000 אמה, שנרכש על ידי ישראל מרדכי טננבוים, בין השכונות זיכרון משה, אחווה וכרם. אבן הפינה לבניין בית הכנסת הונחה בשנת 1912. אחד האנשים שפעל להקמת בית הכנסת בשלב זה היה ראש ועד השכונה פייבל טוקטלי-מצב, ששימש גם ראש ועד שכונת יגיע כפיים. בית הכנסת ובתי השכונה נבנו על ידי הקבלן הירושלמי דוד שלמה קרשינסקי. ארגון "ועד הפקידים והאמרכלים" העניק למשתכנים הלוואות נדיבות.<ref></ref> כבר בראשית הבנייה הוחלט שרחובות השכונה יקראו על שם חכמי ישראל שהתפרנסו מיגיע כפיהם כמו האמורא הארץ ישראלי רבי יצחק נפחא והתנא רבי יוחנן הסנדלר, כמו גם על שם ועד הפקידים והאמרכלים (רחוב האמרכלים).

תחילה נבנה בית כנסת הקטן וצנוע, בן קומה אחת, ששימש רק את תושבי הסביבה, אך מאחר שהיה ממוקם על הגבול עם שכונת אחווה, התחילו להגיע אליו גם תושבו שכונת אחווה. <ref></ref> משנוצר הצורך להרחיב את מבנה בית הכנסת, החליטו ראשי ועד השכונה, בשנת 1913, לערוך מגבית מיוחדת עבור הרחבתו, הן בארץ והן מחוצה לה.<ref></ref>

התרומה התקבלה בסופו של דבר מתושב השכונה מיכאל בן דוד ביניא. בשנת 1914, בית הכנסת הורחב ונבנתה בו קומה נוספת. בחדר המבוא לעזרת הגברים, על הקיר החיצוני המקורי של בית הכנסת, קבועה אבן זיכרון לתרומתו. בתקופת המנדט, היה זה בית הכנסת הספרדי המרכזי של השכונות יגיע כפיים, אחוה וזיכרון משה.

בית הכנסת היה פעיל ברציפות עד שנת 2015 אז נסגר לצורך ביצוע שיפוצים נרחבים. בשנת 2015, יצא רבו של בית הכנסת, ר' דוד שלם, בקריאה לתורמים לסייע בגיוס הכספים הדרושים לשיפוצו. <ref></ref> בית הכנסת נפתח מחדש לאחר שיפוצו בשנת 2017.<ref></ref><ref></ref>

==הערות שוליים==
ברכה יפה

ברכה יָפֶה (באנגלית: Bracha Jaffe; נולדה ב-1988) היא זמרת יהודיה-חרדית אמריקאית.

==ביוגרפיה==
יפה נולדה וגדלה בברוקלין, ניו יורק במשפחת חזנים. היא החלה לנגן בפסנתר בגיל שש, כאשר אמה מלווה אותה באקורדיאון ואביה בחצוצרה. בגיל 11 החלה ללמוד שיעורי פיתוח קול, מה שהיה חריג עבור ילדה בחברה בה גדלה.<ref name=":0" /> מאוחר יותר היא עברה אודישן למקהלת קולות הנוער של מלכי גינגר. בתיכון, היא לימדה פסנתר והעבירה שיעורים בפיתוח קול.<ref>גרוסקופף, רחל; 5TJT [http://www.5tjt.com/a-heart-full-of-song-bracha-jaffe/ A Heart Full Of Song: Bracha Jaffe], December 28, 2012</ref>

לעזר מציון התוודאה במהלך התיכון במחנה קיץ בו ניגנה בפסנתר לחניכים חולים במחנה, בהמשך התנדבה בעזר מציון כאחות גדולה במהלך השנה. חוויה זו דחפה אותה להיות אחות אונקולוגית. היא החלה ללמוד בבית הספר לאחיות ברגע שסיימה לימודי הסמינר ועבדה בבית החולים לנוקס היל ביחידה האונקולוגית. ב-2012 הופיעה בקונצרט לנשים בלבד בניו יורק עבור "עזר מציון".<ref></ref>

בהתאם לפסיקת ההלכה האורתודוקסית, יפה שרה רק עם להקה שכולה נשים ומנגנת רק לקהל של נשים בלבד. גם חשבונות המדיה החברתית שלה זמינים לנשים בלבד.<ref>שטיינברג, ג'סיקה; Time of Israel [https://www.timesofisrael.com/religious-singer-bracha-jaffe-books-jerusalem-hall-for-women-only/ Religious singer Bracha Jaffe books Jerusalem hall for women only], February 13, 2022</ref>

יפה החלה להופיע באירועים בעיר ניו יורק לנשים בלבד.<ref name=":0">צ'יז'יק-גולדשמידט, אביטל; Glamour [https://www.glamour.com/story/orthodox-jewish-women-are-barred-from-singing-in-front-of-men-instagram-is-changing-that Orthodox Jewish Women Can’t Sing In Front of Men. Instagram Is Giving Them a Voice], April 12, 2021</ref><ref>לזרוף, שטרנה; Mishpacha Magazine [https://mishpacha.com/melody-with-message/ Melody with Message], August 9, 2022</ref> היא הופיעה בקונצרטים ברחבי ארצות הברית ואירופה וכן שפטה בתחרות שירה חרדית.<ref></ref> 

ב-2022 הופיעה בבנייני האומה בירושלים בקונצרט של "עזר מציון".<ref name=":1" /><ref></ref><ref></ref> <ref></ref>בנוסף היא מופיעה עבור ארגונים שונים כגון בוני עולם, זיכרון שלמה, דרור ועוד.<ref name=":1" /> היא שרה בשיתופי פעולה עם זמרות חרדיות אחרות, אמריקאיות וישראליות, ביניהן דבורה שוורץ,<ref></ref>חיה כוגן וריקה רזאל.

בסוף 2022 החלו להימכר כרטיסים לקונצרט של יפה יחד עם חיה כוגן, בלונדון עבור נשים ונערות חרדיות שעתיד היה להתקיים בינואר 2023. עקב רשויות דתיות שונות שאסרו על ילדות ונערות ללכת לקונצרט, נערות רבות מכרו את כרטיסיהן וביטלו את השתתפותן באירוע.<ref></ref> בבית הספר בית יעקב פורסמה הודעה כי הקונצרט "עלול לגרום נזק רוחני ונזק בהשקפה ולכן אין להשתתף באירוע כזה". הקונצרט לבסוף התקיים ב-15 בינואר 2023 מול 700 נשים לאחר שלא מעט נשים התעלמו מהאיסור.<ref></ref><ref></ref><ref></ref><ref></ref>

==חיים אישיים==
יפה גדלה בבורו פארק, ברוקלין, ניו יורק ומתגוררת שם עם בעלה וחמשת ילדיהם. בנוסף לקריירת השירה שלה היא גם אחות אונקולוגית.<ref name=":1">[https://www.brachajaffe.com/ Bracha Jaffe: bio]</ref>

==קישורים חיצוניים==
* 

* מירב סבר, [https://www.makorrishon.co.il/%D7%A8%D7%90%D7%A9%D7%95%D7%A0%D7%95%D7%AA/%D7%AA%D7%A8%D7%91%D7%95%D7%AA-%D7%95%D7%90%D7%9E%D7%A0%D7%95%D7%AA/459787/ הזמרת החרדית שכובשת במות בחו"ל, מגיעה לארץ], 20 בפברואר 2022

==הערות שוליים==

קטגוריה:זמרות חרדיות
קטגוריה:זמרות יהודיות אמריקאיות
תיאה לפונד

תיאה נואליבה לפונד (באנגלית: Thea Noeliva LaFond; נולדה ב-5 באפריל 1994) היא אתלטית מדומיניקה, אלופה אולימפית (פריז 2024), אלופת עולם באולם (גלאזגו 2024) וסגנית אלופת משחקי חבר העמים הבריטי (ברמינגהאם 2022) בקפיצה משולשת.

== ביוגרפיה ==
לפונד נולדה ברוזו שבדומיניקה.

=== 2016 ===
באולימפיאדת ריו דה ז'ניירו שנערכה באוגוסט סיימה במקום 37 בקפיצה משולשת בתוצאה של 12.82 מטר.

=== 2017 ===
באליפות העולם שנערכה באוגוסט בלונדון שבממלכה המאוחדת סיימה במקום 19 בקפיצה משולשת בתוצאה של 13.82 מטר.

=== 2018 ===
באליפות העולם באולם שנערכה במרץ בברמינגהאם שבממלכה המאוחדת סיימה במקום 17 בקפיצה משולשת בתוצאה של 13.68	מטר.

==== מדליית ארד במשחקי חבר העמים הבריטי ====
במשחקי חבר העמים הבריטי שנערכו באפריל בגולד קוסט שבאוסטרליה זכתה במדליית ארד בקפיצה משולשת בתוצאה של 13.92	מטר, אחרי קימברלי ויליאמס (14.64 מטר) ושניקה ריקטס (14.52 מטר), שתיהן מג'מייקה.

==== מדליית ארד באליפות אמריקה הצפונית, אמריקה המרכזית והקריביים ====
באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכתה במדליית ארד בקפיצה משולשת בתוצאה של 13.74 מטר, אחרי שניקה ריקטס (14.25 מטר) וטורי פרנקלין מארצות הברית (14.09 מטר).

=== 2021 ===
באולימפיאדת טוקיו שנערכה ביולי-אוגוסט סיימה במקום 12 בקפיצה משולשת בתוצאה של 12.57 מטר.

=== 2022 ===
באליפות העולם באולם שנערכה במרץ בבלגרד שבסרביה סיימה במקום רביעי בקפיצה משולשת בתוצאה של 14.53 מטר.

באליפות העולם שנערכה ביולי ביוג'ין שבאורגון, ארצות הברית, סיימה במקום חמישי בקפיצה משולשת בתוצאה של 14.56 מטר.

==== סגנית אלופת משחקי חבר העמים הבריטי ====
במשחקי חבר העמים הבריטי שנערכו באוגוסט בברמינגהאם זכתה במדליית כסף בקפיצה משולשת בתוצאה של 14.39 מטר, אחרי שניקה ריקטס (14.94 מטר) ולפני נעמי מצגר מאנגליה (14.37 מטר).

=== 2023 ===
באליפות העולם שנערכה באוגוסט בבודפשט שבהונגריה סיימה במקום חמישי בקפיצה משולשת בשיא דומיניקה חדש של 14.90 מטר. בשלב המוקדמות קבעה שיא דומיניקה חדש של 14.62 מטר.

=== 2024 ===
==== אלופת עולם באולם ====
באליפות העולם באולם שנערכה במרץ בגלאזגו שבממלכה המאוחדת זכתה במדליית זהב בקפיצה משולשת בשיא דומיניקה חדש של 15.01 מטר, לפני ליאניס פרז מקובה (14.90 מטר) ואנה פלטיירו מספרד (14.75 מטר).

==== אלופה אולימפית ====
באולימפיאדת פריז שנערכה באוגוסט זכתה במדליית זהב בקפיצה משולשת בשיא דומיניקה חדש של 15.02 מטר, לפני שניקה ריקטס מג'מייקה (14.87 מטר) וג'סמין מור מארצות הברית (14.67 מטר). זו הייתה המדליה האולימפית הראשונה בהיסטוריה של דומיניקה.

== שיאים אישיים ==
=== אצטדיון ===
* קפיצה משולשת: 15.02 מטר (2024), שיא דומיניקה

=== אולם ===
* קפיצה משולשת: 15.01 מטר (2024), שיא דומיניקה

==קישורים חיצוניים==

קטגוריה:קופצות משולשת
קטגוריה:אלופות עולם באתלטיקה
קטגוריה:אלופות אולימפיות: קפיצה משולשת
קטגוריה:אתלטיות באולימפיאדת ריו דה ז'ניירו (2016)
קטגוריה:קופצות משולשת באולימפיאדת טוקיו (2020)
קטגוריה:קופצות משולשת באולימפיאדת פריז (2024)
קטגוריה:נושאי דגל דומיניקה באולימפיאדה
קטגוריה:דומיניקה: אישים
קטגוריה:ילידות 1994
רפורמות מונטגיו–צ'למספורד

רפורמות מונטגיו–צ'למספורד היו סדרת רפורמות שנועדו ליצור ממשל עצמי בהודו הבריטית. הרפורמות נקראות על שם הוגיהם, המזכיר לענייני הודו אדווין מונטגיו ומושל הודו פרדריק תסיגר, הוויקונט מצ'למספורד, שהגישו דו"ח משותף לבית הנבחרים הבריטי ב־1918 שהיה הבסיס לחוק ממשלת הודו, 1919.

== רקע ==
ב־20 באוגוסט 1917, במהלך מלחמת העולם הראשונה, הודיע מושל הודו תסיגר בפני בית הנבחרים הבריטי כי בכוונת ממשלת בריטניה לפעול לקראת התפתחות הדרגתית של ממשל עצמי בהודו הבריטית. הכרזה זו באה בעקבות הממשל העציי הגובר של מושבות האימפריה הבריטית בהלבנות, לצד הסתמכותה הגדולה של האימפריה על צבא הודו הבריטית והודו במהלך המלחמה ו שתבעה ממשל מקומי.

חלק חשוב בניסוח הרפורמות נעשה על ידי , שהציע לכונן מערכת דיארכית בין הממשל המרכזי, שהלך והתחזק עד אז לבין ממשלות המחוזות. לא כל הצעותיו באו לידי ביטוי בנוסח הסופי של ההצעה.

הקונגרס הלאומי ההודי החרים בפועל את המועצות והגופים המחוקקים שהוקמו על ידי הרפורמות, דבר שהגביל את השפעתם הממשית.

== הרפורמות ==
הרפורמות יצרו לראשונה ממשל עצמי בהודו הבריטית, שכונה דיארכיה. הנושאים השונים חולקו, כאשר מושל המחוז מנהל חלק מהנושאים באופן ישיר ובנושאים אחרים קובלו החלטות בפועל בידי ממשלה שנבחרה במועצה המחוקקת המחוזית שבוצעו באופן רשמי בשם המושל.

במקביל הוגדלו המועצות המחוקקות במחוזות השונים, ונקבע כי יהא בהן רוב נבחר. לעומת זאת, הממשל המרכזי נותר בעיקרו בידי מושל הודו. המועצה המחוקקת האימפריאלית הפכה לבית מחוקקים דו-ביתי, כשמועצת המדינה היא הבית העליון והאספה המחוקקת המרכזית כבית תחתון.

== קישורים חיצוניים ==
* 

== הערות שוליים ==

קטגוריה:הודו הבריטית
פלנטיר טכנולוגיות

פלנטיר טכנולוגיות (באנגלית: Palantir Technologies Inc) היא חברה ציבורית אמריקאית המתמחה בתוכנות לניתוח ביג דאטה.

מטה החברה בדנבר, קולורדו, החברה נוסדה על ידי פיטר ת'יל, ניית'ן גטינגס, ג'ו לונסדייל, סטיבן כהן ואלכס קארפ בשנת 2003 והונפקה בשנת 2020 בהנפקה ישירה לציבור(DPO).

שמה של החברה נגזר מ"שר הטבעות" שבו פלנטיר הוא חפץ אגדי מהלגנדריום (היקום הדמיוני) של טולקין, פירוש המילה פלנטיר, היא "אבן רואי" או "הצופה למרחק".

החברה עובדת עם סוכנויות המודיעין האמריקאיות, כמו CIA (שהיה גם משקיע מוקדם בחברה), FBI, NSA וגם עם הצבא האמריקאי ועם צבא אוקראינה במלחמה מול רוסיה ועם צבאות וגופים נוספים. המוצר המרכזי של החברה מאפשר ללקוחות לנתח כמויות אדירות של מידע ממקורות שונים, להגיע למסקנות ולזהות קשרים. פלנטיר התפרסמה, בין השאר, במהלך המלחמה באפגניסטן, כשלפי דיווחים היא סייעה בתפיסתו של אוסמה בן לאדן.

מנכ"ל החברה הוא אלכס קארפ 

לפלנטיר יש משרדים במספר מדינות בהן ארצות הברית, קנדה, צרפת, גרמניה וישראל<ref></ref>.

בינואר 2024 פורסם כי פלנטיר תשתף פעולה עם צה"ל בתחום ה-AI.

== מוצרים ==
==== פלנטיר גות'אם (Palantir Gotham) ====
Palantir Gotham היא הפתרון הממשלתי/ביטחוני של Palantir לכרייה וניתוח דאטה והפקת תובנות. זוהי תוצאה של עבודה ארוכת השנים של פלנטיר עם קהילת המודיעין של ארצות הברית.

==== מטרופולין פלנטיר (Palantir Metropolis) ====
פלנטיר מטרופוליס (שנודעה בעבר כ-Palantir Finance) היית התוכנה לשילוב נתונים, ניהול מידע וניתוח כמותי. התוכנה מתחברת למערכי נתונים מסחריים, קנייניים וציבוריים ומגלה מגמות, מערכות יחסים וחריגות, כולל ניתוח חיזוי. משמשת בעיקר קרנות גידור, בנקים, חברות פיננסיות לארגון וניתוח נתונים.

==== פלנטיר אפולו ====
Palantir Apollo היא מערכת אספקה רציפה(CD) המנהלת ופורסת את המוצרים Palantir Gotham and Foundry אפולו נבנתה מתוך הצורך של לקוחות להשתמש במספר פלטפורמות ענן ציבוריות ופרטיות כחלק מהתשתית שלהם. אפולו מתזמנת עדכונים לתצורות ותוכנות בפלטפורמות Foundry ו-Gotham באמצעות ארכיטקטורת מיקרו שירוצים ומאפשר לפלנטיר לספק תוכנה כשירות (SaaS) במקום לפעול כחברת ייעוץ.

==== Palantir Foundry ====
משלב את האלמנטים הסמנטיים, הקינטיים והדינמיים של החברה ועוזר לצוותים לייצר הרמוניה של הנתונים ולהפוך את קבלת ההחלטות לאוטומטיות במצבים מורכבים.

== ביקורת ==
אחת הביקורות נגד פלנטיר הגיעה ב-2017 לאחר שמוצרי החברה סייעו לרשויות ההגירה האמריקאיות לאתר ולגרש מהגרים לא חוקיים בימי דונלד טראמפ, כולל הפרדה של ילדים מהוריהם. רגע לפני ההנפקה של פלנטיר ב–2020 הביע המיליארדר ג'ורג סורוס חרטה על השקעתו בפלנטיר, ומסר כי ברצונו לחסל את אחזקותיו בחברה לאור הנזקים שגורם השימוש בביג דאטה.

Palantir Gotham המשמשת בין היתר כמערכת חיזוי להתנהגויות מסוימות עורר מחלוקת על גזענות בניתוח ה-AI שלהם.

==קישורים חיצוניים==

* 

== הערות שוליים ==

קטגוריה:חברות תוכנה אמריקאיות
קטגוריה:חברות הנסחרות בבורסה לניירות ערך בניו יורק
Nahir

Nahir הוא סרט ארגנטינאי שעתיד לצאת מז'אנר הדרמה-בדיוני משנת 2024, בבימויו של הרנן גרשוני בהשתתפות ולנטינה זנרה<ref></ref>, מוניקה אנטונופולוס, סזאר בודון, נאצ'ו גאדנו וסיימון המפ. הסרט מבוסס על המקרה של נהיר גלארזה, הנערה בת ה-19 שנידונה למאסר עולם בגין פשע החבר שלה

== הפקה ==
הפרויקט הושק בשנת 2020 אך נאלץ להידחות עקב מגפת הקורונה. בשנת 2021, הוא תוכנן לצאת עם מיני סדרה שתופץ ב-HBO MAX במרץ 2022, אך הפרויקט בוטל, מה שהוביל לפיתוח הסרט. הרנן גרשוני החל לצלם את נהיר בשנת 2023 בחודשים יוני ויולי. בזמן שהסרט צולם, שותף טיזר של כ-58 שניות דרך חשבון האינסטגרם הרשמי של אמזון פריים, והציג את השחקנית שתגלם את נהיר. גלרזה, זה היה ולנטינה זנרה משחקת את נהיר. הצילומים התרחשו בבואנוס איירס - הבירה הפדרלית, אולם הצוות נאלץ ליצור תפאורות כדי לשחזר את המקומות שבהם התרחשו האירועים האמיתיים, מכיוון שלא ניתן היה לצלם את הסרט ב-Gualeguaychú (העיר שבה התרחשו האירועים) מכיוון שהיה זעם עז על חלקם של השכנים בפרויקט שהתבצע, רואים בו "חוסר כבוד". הצילומים הסתיימו ביולי2023 בשעה 3:00 לפנות בוקר (-UTC). בינואר 2024 הוצגה הכרזה הרשמית של הסרט דרך הרשתות והתקשורת.

== מחלוקות ==
<ref></ref>משתמשים התווכחו על הסרט ועל האירוע האמיתי שהעניק לו השראה. במונחים כלליים, עם יותר מ-1,600 תגובות, ההחלטה המסוכנת של השחקנית ולנטינה זנרה בקבלת תפקיד הצעירה מאנטר ריוס הודגשה בפוסטים שונים, בעוד שאחרות התמקדו<ref></ref>בכל הפשעים שביצעו גברים ושלא בוצעו. החוצה ספרות. הפרויקט מצא סירוב עז להירשם בגואלגואיצ'ו בדיוק בגלל הדחייה שנגרמה בקרב תושביו על ידי הפשע הנורא של פסטוריצו, שמת לאחר שנורה פעמיים בידיו של גלארזה.

==הקרנת בכורה ==
הסרט יוקרן בבכורה בבתי הקולנוע בארגנטינה בסוף מרץ 2024 ויגיע לכל הפלטפורמות ברחבי העולם יומיים לאחר הבכורה הרשמית.

==ליהוק ==
* ולנטינה זנרה בתפקיד נהיר גלארזה, סטודנטית שנה ראשונה למשפטים באוניברסיטת קונספסיון דל אורוגוואי, שהורשעה ברצח בן זוגה, פרננדו פסטוריצו, והפכה לאישה הצעירה ביותר שנידונה למאסר עולם בארגנטינה. - סיימון המפה בתפקיד פרננדו פסטוריצו, החבר של נהיר שנרצח בשעות המוקדמות של ה-29 בדצמבר 2017 על ידי ירי פעמיים בנשק חם.
* César Bordón בתפקיד מרסלו גלארזה, קצין משטרה מחוז ואביו של נהיר.
* מוניקה אנטונופולוס בתפקיד ימינה קרוה, אמו של נהיר.
* מוניקה אנטונופולוס בתפקיד ימינה קרוה, אמו של נהיר.

==קישורים חיצוניים==

== הערות שוליים ==